Բոլորին էլ պարզ է, որ Վահան Մարտիրոսյանի, Վահե Ավետյանի, Սյուզան Ջաղինյանի նման անձիք, ովքեր հանձնվել են ադրբեջանական իշխանություններին և նրանց քարոզչամեքենայի գործիքն են դարձել, չեն կարող ներկայացնել հայկական կողմերին կամ որևէ իրական խաղաղաշինական գործունեություն իրականացնել: Ակնհայտ է նաև, որ նրանց որևէ կերպ չի հաջողի հասարակության լայն շրջանակների վրա ունենալ որևէ ազդեցություն, քանի որ նրանց հանդեպ կա բավականին ցայտուն արտահայտված բացասական վերաբերմունք: Հետևաբար, միամտություն կլինի կարծել, թե նման անձանց միջոցով հնարավոր կլինի ստեղծել վստահության մթնոլորտ և դրական ազդեցություն ունենալ բանակցային գործընթացի վրա: